section_heading: Opis
paragraph_text: Magmatske stijene su većinom u svezi sa submarinskim procesom trijaskog vulkana Tethysa. Srodnog je postanka s jablaničkim granitom "gabrom" u procesu nastanka i oblikovanja subdukcijske zone Tethysa. Osim u masivu Krstaca, ima ih i drugdje po općini, ali izolirano i u puno manjem opsegu. Magmatske stijene sredogorja Krstaca su kisele i neutralne efuzivne magmatske stijene, među njima kvarckeratofiri i keratofiri, javljaju se proslojci tufa, efuzivna neutralna magmatska stijena andezit (porfirit), bazične magmatske stijene - dijabaz i oksidirani efuziv bazalt, pegmatiti i dr. Rječica Crima erodira magmatsku podlogu, pa je moguće pronaći taložni opal i sitne listiće zlata.